ДО КМЕТА НА СТОЛИЧНА ОБЩИНА

Г-ЖА ЙОРДАНКА ФАНДЪКОВА

ЧРЕЗ ПРЕДСЕДАТЕЛЯ НА СТОЛИЧЕН

ОБЩИНСКИ СЪВЕТ

Г-Н ЕЛЕН ГЕРДЖИКОВ

**ПИТАНЕ**

**от инж. Грети Стефанова**

*Общински съветник в Столичен общински съвет*

**ОТНОСНО: Паспортизация на сградите в София**

 Уважаема Г-жо Кмет,

 Във връзка с проблемите, които вълнуват гражданите и нашият ангажимент като общински съветници да им отговорим, за да бъдем напълно достоверни в информацията си, моля за Вашите отговори на следните въпроси:

1. Колко сгради в София са санирани до днешна дата, включително и в процес на саниране в момента?
2. Колко от тези сгради са панелно строителство?
3. На колко от санираните сгради са издадени технически паспорти?
4. Издадените технически паспорти, какви показатели и в какви параметри коментират?
5. Има ли технически паспорти, които коментират конструктивната цялост на сградата?
6. Има ли обследване, което препоръчва конструктивно укрепване на конкретна сграда в София, към днешна дата?
7. Колко сгради в София имат предписание за конструктивно укрепване?
8. Колко сгради панелно строителство в София имат необходимост от конструктивно укрепване?
9. На колко сгради в София и с каква конструкция е извършена конструктивна укрепналост?
10. Столична община има ли ангажимент към конструктивното укрепване на сградите в София и специално към панелното строителство?

**Моля да включите отговора на питането в дневния ред на следващото заседание на Столичния общински съвет.**

 С уважение:

 инж. Грети Стефанова

 Общински съветник